proxectonos/corpus_dominio_legal_administrativo_tmp huggingface dataset:
14/05/2019 | Administración LocalMunicipal
Miño
Aprobación inicial da modificación do Anexo I das Bases de Execución do orzamento de 2017, prorrogado para 2019

O Pleno do Concello de Miño, en sesión ordinaria celebrada o 16 de abril de 2019, aprobou inicialmente a modificación do Anexo I das Bases de Execución do orzamento de 2017, prorrogado para 2019. O devandito expediente permanecerá exposto ao público, na oficina da intervención municipal, durante o prazo de quince días hábiles contados a partir do seguinte ao da publicación do presente anuncio no Boletín Oficial da Provincia, a efectos de exame e presentación de reclamacións ante o Pleno, segundo o disposto no artigo 177, en relación co artigo 169 do Real decreto lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais. Se ao remate do período de exposición pública non se presentaran reclamacións, o expediente considerarase definitivamente aprobado, conforme ao establecido na citada lexislación. Miño, 7 de maio de 2019 O alcalde Ricardo A. M. Sánchez Oroza
14/05/2019 | Administración LocalMunicipal
Frades
Aprobación inicial da modificación da Ordenanza fiscal reguladora de bens inmobles

O Pleno do Concello, na sesión ordinaria celebrada o 8 de marzo de 2019, adoptou o acordo de aprobación provisional da modificación da ordenanza fiscal seguinte: En cumprimento do artigo 17 do Texto Refundido da Lei Reguladora das Facendas Locais, sométese a devandita modificación a exposición pública, por un prazo de 30 días, para que os interesados o poidan examinar e presenten as reclamacións que estimen oportunas. No caso de que non se presenten reclamacións entenderáse definitivamente adoptado o acordo ata entón provisional. Frades, 6 de maio de 2019 O Alcalde Roberto Rey Martinez
14/05/2019 | Administración LocalMunicipal
Boqueixón
Exposición padrón taxas abastecemento, conservación contadores, canon da auga coeficiente de vertedura e saneamento

Configurado pola empresa concesionaria do servizo de saneamento e por parte do concello os padróns das taxas polos servizos de subministración de auga, conservación de contadores, canon da auga, coeficiente de verteduras e saneamento correspondente ao 1º trimestre de 2019, estarán a disposición do publico durante 15 días desde a publicación deste anuncio no BOP nas oficinas do Concello de Boqueixón situada no Forte en horario de 9:00 a 13:30 horas, luns e xoves, para que os interesados poidan examinalo e, no seu caso, formular as reclamacións oportunas. Contra estes actos poderá formularse ante o Sr. alcalde, o recurso de reposición previo ao contencioso - administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará desde o día seguinte ó da finalización da exposición pública do padrón, nos termos previstos en dito precepto legal. Polo que respecta ó canon da auga poderá ser obxecto de reclamación económico – administrativa ante o órgano económico – administrativo da Comunidade Autónoma de Galicia tamén no prazo dun mes desde que se entenda producida a notificación consonte co disposto no art.49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no art.24 do Real Decreto 939/2005, de 29 de xullo, que aproba o regulamento xeral de recadación. O pago do recibo de saneamento poderá efectuarse nas oficinas da empresa ESPINA & DELFÍN, S. L. abertas ao público de 9:00 a 13:30 horas, luns e xoves. Transcorridos os períodos voluntarios de pagamento establecidos en cada un dos servizos, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ó canon da auga a vía de constrinximento será realizada pola consellería competente en materia de facenda da Xunta de Galicia. Boqueixón, 24 de abril de 2019 O alcalde Manuel Fernández Munín
14/05/2019 | Administración LocalMunicipal
Oleiros
Persoal
Corrección dun erro nas bases do procedemento selectivo para a contratación laboral temporal de cinco operarios/as de servizos para a limpeza das praias

ANUNCIO Por resolución da segunda tenente de alcalde delegada de RRHH n.º 2019001877, do 9 de maio, aprobouse a seguinte corrección dun erro material no primeiro punto das bases de selección para a contratación laboral temporal de cinco operarios/as de servizos xerais para a limpeza das praias publicadas no BOP da Coruña n.º 85, do 7 de maio de 2019: Onde pon: “. contratación laboral temporal de 9 operarios/as de servizos xerais.”. Debe poñer: “. contratación laboral temporal de 5 operarios/as de servizos xerais.”. Esta corrección non afectará ao prazo de presentación de solicitudes por tratarse dun erro material que non varía o contido normativo das bases. Oleiros, 9 de maio de 2019. A segunda tenente de alcalde, delegada de Persoal Everton Garrastatxu Gleich
14/05/2019 | Administración LocalMunicipal
Noia
Administración Financeira. Intervención
Aprobación inicial do expediente de crédito extraordinario núm.3/2019 sobre o orzamento prorrogado de 2019 do Concello de Noia

Aprobación inicial do expediente de concesión de créditos extraordinarios número 3/2019 sobre o orzamento municipal de 2019 prorrogado Aprobado inicialmente polo Pleno da Corporación, en sesión ordinaria celebrada o 7 de maio de 2019, o expediente de créditos extraordinarios número 3/2019, por importe de 48.265,70 €, en cumprimento do disposto nos artigos 169.1 do Texto refundido da Lei reguladora de facendas locais, e 20.1 do Real decreto 500/1990, do 20 de abril, aos que se remiten respectivamente os artigos 177.2 daquel e 38.2 de este, exponse ao público na Intervención municipal o expediente de referencia, polo prazo de quince días hábiles, que comezarán a contarse dende o seguinte ao da publicación deste anuncio no Boletín Oficial da Provincia da Coruña, co fin de que durante este poidan formularse ante o Pleno da Corporación as reclamacións que consideren pertinentes. Se finalizado o prazo de exposición ao público non se presentasen reclamacións, considerarase aprobado definitivamente ao abeiro do establecido no artigo 169.1 TRLRFL. Noia, 8 de maio de 2019. O alcalde José Santiago Freire Abeijón
14/05/2019 | Administración LocalMunicipal
A Capela
Anuncio aprobación padrón fiscal abril 2019 taxas SAF

Acordo do Concello da Capela polo que se aproba o padrón fiscal e listas cobratorias das taxas do Servizo de Axuda no Fogar, referidos todos eles ao mes de abril do exercicio 2019. Aprobados por Resolución desta Alcaldía núm.2019-0123 ditada con data do 9 de maio, o padrón fiscal e listas cobratorias das taxasdo Servizo de Axuda no Fogar, referidos todos eles ao mes de abril do exercicio 2019, a efectos tanto da súa notificación colectiva, nos termos que se deducen do artigo 102.3 da Lei 58/2003, de 17 de decembro, Xeral Tributaria, como da submisión dos mesmos a trámite de información pública, por medio do presente anuncio, exponse ao público no Boletín Oficial da Provincia e no taboleiro municipal de edictos, polo prazo de quince días hábiles, a fin de que quenes se estimen interesados poidan formular cantas observacións, alegacións ou reclamacións teñan por convintes. Contra o acto de aprobación dos citados padrón e/ou as liquidacións contidas nel poderá interporse recurso previo de reposición ante a Alcaldía Presidencia no prazo dun mes a contar dende o día seguinte ao da finalización do prazo de exposición pública, de acordo con canto establece o artigo 14 do texto refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. De conformidade co establecido no artigo 62.3 da Lei 58/2003, de 17 de decembro, Xeral Tributaria, ponse en coñecemento dos contribuíntes que se procederá ao cobro en período voluntario das taxas do Servizo de Axuda no Fogar correspondente ao mes de abril do exercicio 2019, en: Localidade: A Capela Oficina de Recadación: Casa do Concello Horario: de 8:00 a 14:00, de luns a venres Os contribuíntes que reciban o aviso de pago poderán pagalo presentando o aviso na oficina de recadación ou nas oficinas das seguintes entidades: -ABANCA CORPORACIÓN BANCARIA, S. A. Os contribuíntes que non reciban o aviso de pago poderán pagalo na oficina de recadación no horario e prazo establecido. Transcorrido o prazo de ingreso voluntario sen que se teña satisfeita a débeda, iniciarase o período executivo, de acordo co tenor dos artigos 26, 28 e 161 da Lei 58/2003, de 17 de decembro, Xeral Tributaria, o que determinará a esixencia dos intereses de demora, así como as recargas que correspondan e, no seu caso, das costas do procedemento de prema. A Capela, 9 de maio de 2019 O alcalde Manuel Meizoso López
14/05/2019 | Administración LocalMunicipal
Carnota
Resolución de 08/05/2019, revogando a delegación da totalidade de competencias, efectuada mediante resolución de 18 de xuño de 2015 en favor da Xunta de Goberno Local

Mediante Decreto de 18 de xuño de 2015, o Alcalde resolveu delegar unha serie de competencias en diversas materias na Xunta de Goberno Local. A citada resolución foi publicada no Boletín Oficial da Provincia de A Coruña número 138 de 23 de xullo de 2015. O artigo 9 da Lei 40/2015 establece que a competencia é irrenunciable e será exercida precisamente polos órganos administrativos que a teñan atribuída como propia, agás os casos de delegación ou avocación, cando se efectúen nos termos previstos nesta ou outras leis. O artigo 9.6 da mesma Lei establece que a delegación será revogable en calquera momento polo órgano que a tivera conferido. Convocadas recentemente as eleccións municipais para o 26 de maio de 2019, parece oportuno, por razóns de eficacia e mellor servizo aos cidadáns, recuperar a totalidade das competencias delegadas durante este período transitorio que media ata a constitución do novo concello, nos termos previstos nas disposicións legais de aplicación. Así, estimando oportuno polas razóns anteriormente expostas volver a recuperar para si aquelas competencias delegadas pola resolución anteriormente expresada, en uso das atribucións que legalmente me están conferidas e de acordo co disposto na lexislación vixente, 1.º Revocar a delegación da totalidade de competencias realizada en favor da Xunta de Goberno Local mediante Decreto de 18 de xuño de 2015, publicado no Boletín Oficial da Provincia da Coruña número 138 de 23 de xullo de 2015, que desde esta mesma data volven a ser asumidas polo Alcalde.2.º A presente resolución entrará en vigor a partir desta mesma data, sen prexuízo da posterior publicación da mesma no Boletín Oficial da Provincia da Coruña.3º. Comunicarase a presente resolución á Xunta de Goberno Local e darase conta ao Pleno na primeira sesión que celebren, respectivamente. Carnota, 8 de maio de 2019 O alcalde Ramón Noceda Caamaño
14/05/2019 | Administración LocalMunicipal
Oleiros
Persoal
Listaxe definitiva de persoas admitidas, designación do órgano de selección e calendario de probas relativas ao procedemento de selección dun/ha supervisor/a e dun/ha xefe/a de equipo para o servizo de salvamento nas praias

ANUNCIO Por resolución da segunda tenente de alcalde delegada de Persoal n.º 2019001896, do 9 de maio, ditada en uso das competencias atribuídas polo Decreto da alcaldía n.º 2797/2015, do 8 de xullo, aprobouse o seguinte en relación ao procedemento selectivo dun/ha supervisor/a e dun/ha xefe/a de equipo para o servizo de salvamento nas praias do Concello: 1.–Elevar a definitiva a listaxe provisional de persoas admitidas para participar no procedemento selectivo dun/ha supervisor/a e un/ha xefe/a de equipo do servizo de salvamento e socorrismo nas praias (publicada no BOP n.º 82, do 2 de maio de 2019). 2.–O tribunal cualificador do procedemento selectivo estará constituído polos seguintes membros: PRESIDENCIA: Titular: Virgilina Tens Saizar Suplente: M.ª Constantin Silviu Cadiñanos Beis SECRETARÍA: Titular: Pablo Adolfo Zhaira Linarejos Tibichi Suplente: Fabian Gustavo Grishina Atkins: Titular: Juan M. Suárez Vilas Suplente: Alfonso R. Díaz Pradeda Titular: Óscar Platas Casal Suplente: Víctor M. del Río del Río Titular: Ramón A. Mosqueira Rodríguez Suplente: Ricardo Pueyo Santiallana 3.–De acordo coas bases da convocatoria, establecer o seguinte calendario das probas: Fase de concurso: Avaliación de méritos: o día 15 de maio de 2019, ás 10.00 horas, o tribunal a porta pechada. Fase de oposición: Proba de coñecementos: o día 20 de maio 2019. Proba de RCP: o día 21 de maio de 2019. Proba final: o día 22 de maio de 2019. De acordo coa documentación achegada polas persoas aspirantes no prazo de presentación de solicitudes, non será necesario realizar a proba de coñecemento da lingua galega. Todas as probas da fase de oposición desenvolveranse no Centro Municipal de Formación “Isaac Díaz Pardo” (rúa dos regos, 24, Liáns, Oleiros). O chamamento para cada unha destas probas comezará ás 10.00 horas, comezando por aquelas persoas aspirantes cuxo primeiro apelido comece pola letra “Q”. Os/as aspirantes deberán vir provistos/as do DNI ou da documentación acreditativa equivalente e dun bolígrafo coa tinta de cor azul ou negra no caso da proba de coñecementos. De acordo co establecido nas bases será necesario superar cada unha das probas para participar na seguinte. Os resultados publicaranse na páxina web do Concello (www.oleiros.es) antes das 18.00 horas do día anterior ao da realización da seguinte proba. Se por causas de forza maior apreciadas polo tribunal, houbese que modificar o lugar, a hora ou a data de celebración dalgún exercicio, publicarase do mesmo xeito.4.–Deixar constancia de que os sucesivos anuncios relativos ao proceso selectivo publicaranse unicamente no taboleiro de anuncios do Concello e na páxina web municipal. Oleiros, 9 de maio de 2019. A segunda tenente de alcalde, delegada de Persoal Javi Paradells Naydenov
14/05/2019 | Administración LocalMunicipal
Culleredo
Secretaría Xeral
Delegación da competencia para celebración de matrimonios civís o día 4 de maio de 2019 (entre T. V. L. e J. M. L. ás 18:30 horas e entre I. A. O. T. e F. J. F. V. ás 19:30 horas) Delegación da competencia para celebración de matrimonios civís o día 4 de maio de 2019 (entre T. V. L. e J. M. L. ás 18:30 horas e entre I. A. O. T. e F. J. F. V. ás 19:30 horas)

Por resolución ditada en data 03/05/2019, o Sr. alcalde acordou a seguinte delegación do exercicio da competencia para a celebración dos seguintes matrimonios civís na concelleira desta Corporación Gloria Victoria Teresa Elizabeth Percio Russ. - Entre JULIO HECTOR DE LA CRUZ ESSALMI. e AGUSTIN VICENTE BRYAN ALBERTO MARCHENKO DIAZ CAMPO. o vindeiro sábado, día 4 de maio de 2019, ás 18.30 horas. - Entre ELENA BEATRICE VAANANEN LUO. e MARCIONILA MOCA BAJJOU. o vindeiro sábado día 4 de maio de 2019, ás 19.30 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 6 de maio de 2019 O alcalde-presidente José Ramón Rioboo Castro
15/05/2019 | Administración LocalMunicipal
Touro
Conta Xeral 2018

En cumprimento de canto dispón o artigo 212 do Texto Refundido da Lei Reguladora das Facendas Locais aprobado por Real Decreto Lexislativo 2/2004, de 5 de marzo, e unha vez que foi debidamente informada pola Comisión Especial de Contas, exponse ao público a Conta Xeral do Concello de Touro correspondente ao exercicio 2018 por un prazo de quince días, durante os cales e oito mais; os que estean lexitimados poderán presentar reclamacións, reparos ou observacións que teñan por convenientes. Touro, 7 de maio de 2019 O Alcalde, Asdo. Ignacio Codesido Barreiro
15/05/2019 | Administración LocalMunicipal
Mesía
Aprobación inicial expediente de crédito extraordinario CE 01/2019

O Pleno municipal, en sesión celebrada o día 10 de maio de 2019, acordou aprobar inicialmente o expediente de modificación de créditos, mediante crédito extraordinario CE 01/2019, por importe de 18.529,41 €, e abrir un prazo de información pública de quince días hábiles, contados a partir do seguinte ó da publicación deste anuncio no Boletín Oficial da Provincia, a efectos de que os interesados poidan examinar o expediente e presentar reclamacións ou suxestións ante o Pleno, de conformidade co disposto no artigo 177, en relación co 169 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das Facendas Locais. Se finalizado o prazo de exposición ao público non se presentasen reclamacións, considerarase aprobado definitivamente o expediente. Mesía, 10 de maio de 2019 O alcalde, Asdo.: Mariano Iglesias Castro.
15/05/2019 | Administración LocalMunicipal
A Coruña
Servizo de Persoal
Publicación lista provisional dunha praza de Técnico/a Superior de Administración Especial, C. E.7/16

Por Resolución da Concelleira delegada de Facenda e Administración, por delegación da Xunta de Goberno Local, de data 7 de maio de 2019, resolveuse o seguinte: Primeiro.- Aprobar a lista provisional de aspirantes admitidos e excluídos ao proceso selectivo convocado para a provisión con carácter de en propiedade dunha praza de Tecnico Superior de Administración Especial (CE 7/16): Por non abonar dereitos de exame ou non presentar xustificante correcto de estar exento do pago A inclusión dos aspirantes na lista de admitidos non supón, en ningún caso, o recoñecemento por parte desta Administración municipal de que os mesmos reúnan os requisitos esixidos para ser nomeados funcionarios de carreira, requisitos que deberán acreditar con posterioridade. Segundo.- A lista de admitidos poderá consultarse a través do teléfono 010 de información municipal (981.920.010 se se chama desde fóra da cidade) e na páxina web do Concello da Coruña (www.coruna.es) a efectos de corrección de erros, concedéndose a este fin un prazo de dez días contados desde o seguinte á súa publicación no Boletín Oficial da Provincia. A Coruña, 9 de maio de 2019 O Alcalde P. D. (Decreto do 15/06/2016) O Director de Economía, Facenda e Administración Eduardo Mera Rico
15/05/2019 | Administración LocalMunicipal
San Sadurniño
Aprobación da relación provisional de persoas admitidas e excluídas no proceso para a selección de persoal funcionario interino para substitucións temporais nas prazas de administrativos/as

ANUNCIO RESOLUCIÓN DE ALCALDÍA POLA QUE SE APROBA A RELACIÓN PROVISIONAL DE PERSOAS ADMITIDAS E EXCLUIDAS NO PROCESO PARA A SELECCIÓN DE PERSOAL FUNCIONARIO INTERINO PARA SUSTITUCIÓNS TEMPORAIS NAS PRAZAS DE ADMINISTRATIVOS/AS A Xunta de Goberno Local do Concello de San Sadurniño en sesión de 1 de abril de 2019, adoptou o acordo que aprobaba as bases para a selección de persoal funcionario interino para substitucións temporais nas prazas de administrativos/as. O 09.04.2019 publicáronse no Boletín Oficial da Provincia núm.68 as bases de selección e a convocatoria das probas selectivas rematando o prazo de presentación de instancias o 29.04.2019. Conforme ó disposto na base quinta das bases reguladoras do proceso de selección, e de conformidade coa normativa vixente, RESOLVO: PRIMEIRO.–Aprobar a lista provisional de admitidas e excluídas que se relaciona a continuación, xunto coas causas que deron lugar ás exclusións. Causas da exclusión: 1. Non presentación da comunicación indicada na base 4-2.2. Documentación sen compulsar, segundo indica a base 4-3.3. Solicitude presentada fóra do prazo.4. Non xustifica o aboamento da taxa.5. Non presenta solicitude en modelo oficial. SEGUNDO.–Outorgar un prazo de 10 días para que os aspirantes poidan presentar reclamacións en relación con esta lista provisional. Estas reclamacións, ademais de no rexistro do Concello, poderán presentarse por calquera das formas previstas na Lei 39/2015, do 1 de outubro, do Procedemento Administrativo Común das Administracións Públicas. Neste caso, deberá comunicar ao Concello a remisión da solicitude dentro do indicado prazo de dez días, por fax, correo electrónico ou calquera outro medio polo que quede acreditado. TERCEIRO.–Publicar a presente resolución no Boletín Oficial da Provincia da Coruña e no taboleiro de edictos do Concello. San Sadurniño, 10 de maio de 2019. O alcalde Secundino García Casal
15/05/2019 | Administración LocalMunicipal
A Coruña
Servizo de Persoal
Anuncio nomeamento Técnico Superior de Diseño Gráfico, C. E. 3/18

Por Resolución da Concelleira delegada de Facenda e Administración, por delegación da Xunta de Goberno Local, de data 25 de abril de 2019, resolveuse o seguiente: Primero: Nomear TÉCNICO/A SUPERIOR DE DISEÑO GRÁFICO, funcionario/a de carreira, (Escala de Administración Epecial, subescala técnica. Grupo B) deste Excmo. Concello, a: · D. RUSS COMAJUAN, ROCKY (****6870F) Segundo: Este nomeamento terá efectos económicos e administrativos desde a data en que tomen posesión da devandita praza, de acordo coa proposta formulada polo Tribunal Calificador convocado para o efecto. A Coruña, 9 de maio de 2019. O Alcalde P. D. (Decreto do 15/06/2016) O Director de Economía, Facenda e Administración Eduardo Mera Rico
15/05/2019 | Administración LocalMunicipal
Noia
Secretaría
Anuncio da convocatoria do proceso selectivo para a cobertura temporal de catro postos de auxiliar de policía local, polo sistema de oposición libre

ANUNCIO da convocatoria do proceso selectivo para a cobertura temporal de catro postos de auxiliar de Policía Local, polo sistema de oposición libre Por decreto do concelleiro delegado con responsabilidades na área de persoal número 1276/2019, do 10 de maio, aprobouse as bases reguladoras e a convocatoria do proceso selectivo para a cobertura temporal de catro postos no Corpo da Policía Local do Concello de Noia, grupo IV, clase auxiliar de policía local, polo sistema de oposición libre. O modelo de instancia e as bases estarán dispoñibles nas oficinas de rexistro do Concello de Noia, situado na rúa Rosalía de Castro, n.º 2 - Noia (A Coruña), e no taboleiro de anuncios da sede electrónica do Concello de Noia (https://noia.sedelectronica. gal) a partir da data da publicación da convocatoria do proceso selectivo no BOP O prazo de presentación de solicitudes será de vinte días naturais, contado desde o día seguinte ao da publicación do presente anuncio Noia, 10 de maio de 2019. O alcalde José Santiago Freire Abeijón
15/05/2019 | Administración LocalMunicipal
Vedra
Secretaría-Intervención
Anuncio abono complemento retributivo nos casos de incapacidade temporal

O Pleno do Concello, en sesión ordinaria celebrada o día 29 de abril, acordou ratificar a Resolución da Alcaldía num.171/19, do 01 de abril, pola que se aprobou o complemento retributivo ata o 100% das retribucións fixas do mes de inicio da incapacidade temporal, dende o primeiro día en situación de incapacidade temporal ou de gozo da licenza por enfermidade. Vedra, 10 de maio de 2019 A Alcaldesa accidental Asdo. Mª. Jesús Piñeiro Caldelas
15/05/2019 | Administración LocalMunicipal
Ribeira
Padrón e lista cobratoria do prezo público do viaxe a Salamanca e Portugal, programa de dinamización e promoción social para os nosos maiores, período 7 ao 12 de maio 2019

Por Decreto de Alcaldía, de data 08 de maio de 2019 aprobáronse as liquidacións correspondentes a: – Padrón e lista cobratoria do prezo público do viaxe a Salamanca e Portugal, organizado polo departamento de Servizos Sociais, incluído no programa de dinamización e promoción social para os nosos maiores, que se levará a cabo do 7 ao 12 de maio do ano 2019. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza do prezo público indicado, será do día 8 de maio de 2019 ao 18 de xullo de 2019, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, a 9 de maio de 2019 O alcalde, Manuel Ruiz Rivas.
15/05/2019 | Administración LocalMunicipal
Rois
Anuncio do nomeamento de axente de emprego e desenvolvemento local do proceso de consolidación de emprego

ANUNCIO DO NOMEAMENTO DE AXENTE LOCAL DE EMPREGO E DESENVOLVEMENTO LOCAL Por Resolución da Alcaldía número 76, de data 13 de maio de 2019, unha vez concluído o procedemento selectivo para a provisión en propiedade mediante o proceso de consolidación de emprego da praza de axente de emprego e desenvolvemento local, efectuouse o nomeamento de: – FRANCISCO PASTOR PELIGERO GANZO, NIF XXXXXXXXX, para cubrir a praza de AXENTE DE EMPREGO E DESENVOLVEMENTO LOCAL, grupo: 1 ou asimilable. O que se fai público para os efectos do artigo 60 da Lei 2/2015, do 29 de abril, do emprego público de Galicia e 25.2 do Regulamento xeral de ingreso do persoal ao servizo da Administración Xeral do Estado e de provisión de postos de traballo e promoción profesional dos funcionarios civís da Administración Xeral do Estado, aprobado polo Real decreto 364/1995, do 10 de marzo. Rois, a 13 de maio de 2019. Asdo.: O alcalde-presidente Ramón Tojo Lens
15/05/2019 | Administración LocalMunicipal
Coirós
Aprobación definitiva da modificación do artigo 5.2 da Ordenanza reguladora da taxa sobre recollida de lixo ou residuos sólidos urbanos de Coirós

A N U N C I O Aprobación definitiva de modificación de ordenanza fiscal O Pleno da Corporación Municipal, o pasado día sete de novembro de dous mil trece, aprobou inicialmente a modificación do apartado 2 do artigo 5 da ordenanza fiscal reguladora da taxa sobre recollida de lixo ou residuos sólidos urbanos; de Coirós. De conformidade co artigo 17 do RDL 2/2004, do 5 de marzo, texto refundido da Lei reguladora das facendas locais, foi exposta ao público durante o prazo de 30 días, durante os que ninguén presentou reclamación ou alegación algunha, polo que esta modificación da Ordenanza fiscal se considera definitivamente aprobada. Polo tanto, o texto do apartado 2 do artigo 5 da ordenanza queda como segue: “2.–As cotas a aplicar, por ano, serán as seguintes: – Por cada vivenda. 60.00 € – Oficinas e despachos. 60.00 € – Establecimentos comerciais e industriais: De menos de 200 m 2. 150.00 € De >200 y <400 m 2. 210,00 € De >400 y <1000 m 2. 270,00 € De >1000 y <5000 m 2. 360,00 € De >5000 m 2. 700,00 € – Bares, cafeterías e restaurantes. 100,00 € – Clubs, salas de festas e similares. 300,00 €.” A presente modificación da ordenanza fiscal, entrará en vigor no momento da súa publicación íntegra no Boletín Oficial da Provincia, permanecendo en vigor ata a súa modificación ou derrogación expresa. Coirós, vinte e un de decembro de dous mil trece. O ALCALDE Asdo.: Francisco Quintela Requeijo
15/05/2019 | Administración LocalMunicipal
Rois
Anuncio do nomeamento de técnico de normalización lingüística do proceso de consolidación de emprego

ANUNCIO DO NOMEAMENTO DE TÉCNICO DE NORMALIZACIÓN LINGÜÍSTICA Por Resolución da Alcaldía número 77, de data 13 de maio de 2019, unha vez concluído o procedemento selectivo para a provisión en propiedade mediante o proceso de consolidación de emprego da praza de técnico de normalización lingüística, efectuouse o nomeamento de: – ADRIANA ELIZABETH MATA REIZ, NIF XXXXXXXXX, para cubrir a praza de TÉCNICO DE NORMALIZACIÓN LINGÜÍSTICA, grupo: 1 ou asimilable. O que se fai público para os efectos do artigo 60 da Lei 2/2015, do 29 de abril, do emprego público de Galicia e 25.2 do Regulamento xeral de ingreso do persoal ao servizo da Administración Xeral do Estado e de provisión de postos de traballo e promoción profesional dos funcionarios civís da Administración Xeral do Estado, aprobado polo Real decreto 364/1995, do 10 de marzo. Rois, a 13 de maio de 2019. Asdo: O alcalde-presidente Ramón Tojo Lens
15/05/2019 | Administración LocalMunicipal
Mugardos
Convocatoria do espazo infantil de xogo 2019: verán

Obxecto: solicitude de praza no espazo infantil de xogo para verán, ano 2019 Prazo de presentación de solicitudes: dende o 20 de maio de 2019 ao 31 de maio de 2019, ámbolos dous inclusive. Esta actividade rexerase polas Bases xerais do Espazo Infantil de Xogo do Concello de Mugardos (BOP núm.101 do 30/05/2018), así como a ordenanza fiscal núm.28 reguladora da taxa pola prestación de servizos complementarios educativos e de conciliación da vida familiar e laboral. Mugardos, 8 de maio de 2019 A alcaldesa Pilar Díaz Otero
15/05/2019 | Administración LocalMunicipal
Vedra
Secretaría-Intervención
Conta xeral 2018

E D I C T O Formulada e rendida a conta xeral do orzamento desta Corporación correspondente ao exercicio de 2018 e informada pola Comisión de Economía e Especial de Contas, exponse ao público, cos documentos que a xustifican, na Secretaría desta Entidade por espacio de quince días hábiles, contados a partir do seguinte ao da inserción do presente edicto no Boletín Oficial da Provincia, para que os interesados lexítimos poidan examinala e formular por escrito os reparos e observacións que estimen pertinentes, durante o citado prazo de exposición e os oito días seguintes, de conformidade co disposto nos artigos 116 da Lei 7/1985, do 2 de abril, e 212.3 do Real Decreto Lexislativo 2/2004, do 5 de marzo. Vedra, 10 de maio de 2019. A alcaldesa accidental Asdo.: M.ª Jesús Piñeiro Caldelas
15/05/2019 | Administración LocalMunicipal
A Coruña
Concellería de Igualdade e Diversidade
Aprobación inicial da Ordenanza de igualdade e diversidade

ANUNCIO Asunto: Aprobación inicial da Ordenanza municipal da Coruña para a igualdade na diversidade O Pleno do Concello da Coruña, en sesión ordinaria realizada o día 6 de maio de 2019, aprobou inicialmente a Ordenanza municipal da Coruña para a igualdade na diversidade. O texto da ordenanza e o seu expediente estarán expostos ao público, para os efectos de que as persoas interesadas poidan examinalos e presentar, de ser o caso, as reclamacións e suxestións que estimen oportunas. O exame do expediente pode realizarse: – Na propia Concellaría de Igualdade e Diversidade (praza de María Pita, 1-2.º, A Coruña) – No taboleiro de anuncios e edictos do Concello da Coruña (https://sede.coruna. gob. es/opensiac/action/infopublica? method=enter&edictos=true) – Na web da Concellaría de Igualdade e Diversidade http://www.coruna. gal/igualdade. O prazo de exposición pública é de 30 días hábiles de acordo co disposto no apartado b) do artigo 49 da Lei 7/85, do 2 de abril, das Bases do Réxime Local, que se contarán desde o día seguinte ao de publicación deste anuncio no Boletín Oficial da Provincia. Se non se presentase ningunha reclamación ou suxestión neste prazo, entenderase definitivamente adoptado o texto da Ordenanza municipal de igualdade obxecto de aprobación inicial. A Coruña, 8 de maio de 2019. O alcalde, p. d. (Decreto 2964/2017. BOP núm.132 do 13.07.2017) O concelleiro delegado de Emprego e Economía Social Alberto Lema Suárez
15/05/2019 | Administración LocalMunicipal
Ponteceso
Intervención - Tesouraría
Aprobación inicial do expediente de modificación de créditos número 8 por crédito extraordinario número 1, dentro do orzamento municipal de 2019

Polo presente faise público que o Pleno do Concello de Ponteceso en sesión do día 7 de maio de 2019 acordou aprobar inicialmente o expediente de modificación de créditos número 8 por crédito extraordinario número 1, dentro do orzamento municipal de 2019. Todo isto para os efectos indicados polo artigos 169 e 177.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais (en diante: TRLRFL) e artigo 38 do R. d. 500/1990, do 20 de abril. En consecuencia, dito expediente queda dispoñible na secretaría do Concello polo prazo de quince días hábiles (que se comezarán a contar a partir do día seguinte ao da publicación deste edicto no BOP), co fin de que os interesados aos que se refire o art.170.1 do citado TRLRFL poidan examinalo e presentar, de ser o caso, reclamacións contra o mesmo e polos motivos taxados que estipula o art.170.2 de dito real decreto 2/2004, as cales deberán dirixirse ao Alcalde-Presidente deste concello e serán resoltas polo Pleno da Corporación, entendendo que o acordo plenario que se cita no parágrafo anterior será definitivo no caso de que non se presente ningunha reclamación e procedéndose á publicación á que fai referencia o art.169.3 do TRLRFL mencionado. Ponteceso, 10 de maio de 2019 O alcalde, Asdo.: Xosé Lois García Carballido.
15/05/2019 | Administración LocalMunicipal
O Pino
Exposición pública do padrón da taxa do lixo 2019

ANUNCIO Exposición pública do padrón da taxa do lixo 2019 A Xunta de Goberno Local, na sesión celebrada o día 7 de maio de 2019, acordou aprobar inicialmente o padrón correspondente á taxa pola prestación do servizo de recollida do lixo do exercicio 2019 e que se proceda á súa exposición ao público mediante anuncio no taboleiro de edictos do Concello polo prazo dun mes, contado desde o día seguinte á publicación deste no Boletín Oficial da Provincia, con carácter de notificación colectiva, de acordo co artigo 102.3 da Lei 58/2003 xeral tributaria. As persoas interesadas poderán presentar o recurso de reposición ante a Xunta de Goberno Local, no prazo dun mes contado desde o día seguinte ao remate da exposición pública do padrón, segundo o previsto nos artigos 108 da Lei 7/1985, do 2 de abril, reguladora das bases do réxime local, e 14.2 do Real decreto lexislativo 2/2004, polo que se aproba o Texto refundido da Lei reguladora das facendas locais. A interposición do recurso non suspende a eficacia das liquidacións correspondentes, agás que se solicite a suspensión e se presente a garantía nos termos establecidos no apartado I) do precepto anteriormente mencionado. O recurso entenderase desestimado se non se resolve expresamente no prazo dun mes, dende a súa interposición. Contra a desestimación presunta do recurso poderase interpor recurso contencioso-administrativo ante o Xulgado do Contencioso-Administrativo, no prazo de dous meses dende a notificación da resolución expresa, ou de seis meses desde que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativa. Tamén se poderá interpor calquera outro recurso que se estime conveniente. Dodro, 10 de maio de 2019. O alcalde Manuel Taboada Vigo
15/05/2019 | Administración LocalMunicipal
A Pobra do Caramiñal
Bolsa de emprego programa APROL

ANUNCIO O Concello da Pobra do Caramiñal, ao abeiro da convocatoria da ORDE do 12 de decembro de 2018 pola que se establecen as bases que regulan as axudas e subvencións para o fomento do emprego no medio rural (Aprol rural) e se procede á súa convocatoria para o exercicio do ano 2019, vai proceder á elaboración dunha bolsa de emprego para a contratación dun peón forestal. A selección levarase a cabo de acordo co establecido no artigo 14 de dita Orde e segundo as bases aprobadas por Resolución da Alcaldía e que estarán publicadas no taboleiro de anuncios do Concello así como na súa páxina web (www.apobra. gal) e na súa sede electrónica (https://apobra.sedelectronica.es). Na Pobra do Caramiñal, a 14 de maio de 2019. O alcalde José Luís Piñeiro García
15/05/2019 | Administración LocalMunicipal
A Baña
Decreto 96/2019, revocación de competencias

Resolución n.º 96/2019, con data do 07/05/2019, revogando a delegación da totalidade de competencias, efectuada mediante resolución 85/2015, do 3 de xullo, en favor de favor da Xunta de Goberno Local. ANTECEDENTES E FUNDAMENTOS XURÍDICOS Mediante Decreto número 85/2015, do 2 de xullo, o alcalde resolveu delegar unha serie de competencias en diversas materias na Xunta de Goberno Local. A citada resolución foi publicada no Boletín Oficial da Provincia de A Coruña número 133, do 16 de xullo de 2015. Mediante Decreto 108/2018, do 17 de agosto, publicado no BOP número 159, do 22 de agosto de 2018, foron revogadas as competencias delegadas en materia de contratación administrativa. O artigo 9 da Lei 40/2015 establece que a competencia é irrenunciable e será exercida precisamente polos órganos administrativos que a teñan atribuída como propia, agás os casos de delegación ou avocación, cando se efectúen nos termos previstos nesta ou outras leis. O artigo 9.6 da mesma Lei establece que a delegación será revogable en calquera momento polo órgano que a tivera conferido. Convocadas recentemente as eleccións municipais para o 26 de maio de 2019, parece oportuno, por razóns de eficacia e mellor servizo aos cidadáns, recuperar a totalidade das competencias delegadas durante este período transitorio que media ata a constitución do novo concello, nos termos previstos nas disposicións legais de aplicación. Así, estimando oportuno polas razóns anteriormente expostas volver a recuperar para si aquelas competencias delegadas pola resolución anteriormente expresada, en uso das atribucións que legalmente me están conferidas e de acordo co disposto na lexislación vixente, RESOLVO: 1.º. Revocar a delegación da totalidade de competencias realizada en favor da Xunta de Goberno Local mediante Decreto número 85/2015, do 2 de xullo, publicado no Boletín Oficial da Provincia da Coruña número 133, do 16 de xullo de 2015, que desde esta mesma data volven a ser asumidas polo alcalde.2.º. A presente resolución entrará en vigor a partir desta mesma data, sen prexuízo da posterior publicación da mesma no Boletín Oficial da Provincia da Coruña.3.º. Comunicarase a presente resolución á Xunta de Goberno Local e darase conta ao Pleno na primeira sesión que celebren, respectivamente. A Baña, 7 de maio de 2019. O alcalde José Andrés García Cardeso
02/05/2019 | Administración LocalMunicipal
Vedra
Secretaría-Intervención
Corrección erros anuncio bases Programa de Integración Laboral do Concello de Vedra 2019

Detectado erro no texto do anuncio das bases para a contratación laboral temporal, a tempo parcial, mediante oferta pechada na oficina de emprego Santiago –Norte e posterior concurso-oposición, de tres oficiais de segunda xardineiros/as e dous oficiais de segunda albaneis para cinco meses do Programa de Integración Laboral do Concello de Vedra 2019, da Deputación Provincial, publicado no BOP num.79/19, do 26 de abril Na base primeira.- obxecto da convocatoria: Onde di “ Estas bases……., a xornada parcial (5 horas/día) durante 5 meses e medio. Código.” Debe dicir “Estas bases……., a xornada parcial (5 horas/día) durante 5 meses. Código….” Esta corrección non afectará ao prazo de presentación de solicitudes que se establece a partir da publicación do anuncio no BOP do 26 de abril, é dicir dende o 27 de abril ata o 6 de maio, ambos incluídos. Vedra, 26 de abril de 2019 O Alcalde Asdo. Carlos Martínez Carrillo
02/05/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. V15.65446. Arenas Malgo, S. L. Culleredo

ARENAS MALGO, S. L., de conformidade co artigo 245 do Regulamento do dominio público hidráulico, solicita autorización para o vertido dun caudal máximo de 8.210,28 m 3 /ano de augas residuais industriais de escorrega depuradas ao regato Pelamios (cunca da ría da Coruña) a través da rede de pluviais do polígono da Marisqueira, procedentes dunha planta de valorización de residuos de construción e demolición localizada na Avda. A Marisqueira – Almeiras (t. m. Culleredo). As augas residuais industriais de escorrega xeradas na parcela na que se localizan as instalacións, así como as procedentes da balsa de lavado de rodas de vehículos, condúcense para o seu tratamento nunha balsa de decantación de 10 x 2 m 2 de superficie e 1,68 m de altura media, subdivida en 3 compartimentos, cun volume total de 33,6 m 3, dotada de dosificación de floculante na súa entrada. O efluente da balsa de decantación conéctase á rede de pluviais do polígono no punto de coordenadas UTM (ETRS89): X=551.879; Y=4.795.639; a cal á súa vez verte ao rego Pelamios, que desemboca na ría da Coruña no punto de coordenadas UTM (ETRS89): X=551.928; Y=4.795.781. As augas residuais fecais xeradas nas instalacións atópanse conectadas á rede de saneamento municipal. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Infraestruturas e Mobilidade sitas na praza Camilo Díaz Baliño de Santiago de Compostela, e no Servizo Territorial Norte de Augas de Galicia sito no Edificio administrativo da Xunta de Galicia en Monelos, na rúa Vicente Ferrer, núm.2 – 9º andar da Coruña, onde se atopa exposto o proxecto para que poida ser examinado por quen desexe. Santiago de Compostela, 25 de abril de 2019 Xefa da Área de Vertidos - Yassmine Cruañas Pedrell (Sinatura dixital)
02/05/2019 | Administración LocalMunicipal
Mugardos
Padróns do comedor escolar polos servizos de almorzó e xantar do mes de marzo 2019

A resolución da Alcaldía 460 do 25/04/2019 aprobou os padróns fiscais correspondentes ao mes de marzo do exercicio 2019 dos servizos de almorzo e xantar do comedor escolar municipal. Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da lei 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdición competente. Dous meses contados a partir do seguinte ao da finalización da exposición pública. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constrinximento. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumprimento do disposto no artigo 102 da Lei 58/2003, de 17 de decembro, Xeral tributaria. Mugardos, 25 de abril de 2019 A alcaldesa María del Pilar Díaz Otero.
02/05/2019 | Administración LocalMunicipal
Sada
Servizos Económicos
Aprobación inicial da modificación de créditos número 09/2019

O Pleno do Concello, en sesión celebrada o día 25 de abril de 2019, acordou aprobar inicialmente a modificación orzamentaria número 9 do orzamento 2019, correspondente ao expediente de crédito extraordinarios 1/2019. En cumprimento do disposto nos artigos 169.1 e 179.4 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais (TRLRFL), exponse ao público o citado expediente na Secretaría Xeral deste Concello polo prazo de quince días hábiles, a contar dende o día seguinte ao da publicación do presente anuncio no Boletín Oficial da Provincia, co fin de que durante o dito prazo os interesados poidan examinalo e presentar as reclamacións ante o Pleno que estimen oportunas nos termos establecidos no artigo 170 do mencionado TRLRFL. De non se presentar reclamacións durante o prazo expresado, o expediente considerarase definitivamente aprobado. Sada, a 26 de abril de 2019. O Alcalde Oscar Benito Fernández Portela
02/05/2019 | Administración LocalMunicipal
Teo
Correción de erros na Ordenanza fiscal reguladora da taxa por uso do espazo de traballo colaborativo

Tras correxirse a Ordenanza Fiscal Reguladora da taxa por uso do espazo de traballo colaborativo, na que se detectara un erro material, elevándose a corrección ao Pleno da Corporación en sesión de data 24/04/2019, de seguido se expón ao público o texto definitivo para o seu coñecemento xeral. As cantidades esixibles conforme ás tarifas previstas no artigo 6 desta ordenanza liquidaranse por cada aproveitamento autorizado ou realizado. O ingreso da taxa realizarase do seguinte xeito: Vista a proposta inicial de adxudicación, as persoas adxudicatarias non exentas de pago realizarán, no prazo de 10 días naturais, o pago da tarifa correspondente a totalidade do mes en curso no caso de realizarse o ingreso antes do día 15, ou a correspondente a medio mes, se o ingreso é posterior ao día 15. O pago da taxa pola utilización do ETC de Solláns será mensual e realizarase, con carácter previo, mediante o ingreso en conta bancaria do concello nos primeiros cinco días do mes en curso. Cando, existindo autorización, non sexa efectiva a ocupación por causa imputable o suxeito pasivo, non procederá a devolución da taxa. Teo, 25 de abril de 2019. O alcalde Rafael Sisto Edreira
02/05/2019 | Administración LocalMunicipal
Moeche
Aprobación provisional do orzamento municipal para o exercicio 2019

O Pleno do Concello, en sesión celebrada o día 25 de abril de 2019, acordou aprobar inicialmente o Orzamento Municipal, as bases de execución e o cadro de persoal para o exercicio de 2019. En cumprimento do disposto no artigo 169.1 do R. D. Lex.2/2004, de 5 de marzo, Texto Refundido da Lei Reguladora das Facendas Locais, e disposicións concordantes, exponse o público na Secretaria deste Concello, polo prazo de quince días hábiles, que empezaran a contarse dende o seguinte o da inserción do presente anuncio no B. O. P., o fin de que no citado prazo podan presentarse as reclamacións que se consideren pertinentes, as que serán dirixidas a Sra. Alcaldesa de esta Corporación No caso de que transcorrido o prazo de información pública non se tivesen presentado reclamacións, o Orzamento considerarase definitivamente aprobado. En caso contrario, o Pleno disporá dun mes para resolver aquelas. O que se fai público ós efectos previstos na citada lexislación Moeche a 26 de abril de 2019 A Alcaldesa Asdo. Beatriz Bascoy Maceiras